
         Republika Hrvatska
TRGOVAČKI SUD U ZAGREBU
         Zagreb, Amruševa 2/II	                                           			20. St-165/15-82
   
R E P U B L I K A   H R V A T S K A

Z A K L J U Č A K 
  
	TRGOVAČKI SUD U ZAGREBU, po sucu pojedincu Luciji Butigan, u stečajnom postupku nad stečajnim dužnikom SEGRAS-PLUS d. o. o. u stečaju, Zagreb, Svetojakobska 2, OIB 67286329581, dana 5. lipnja 2018.

z a k l j u č i o    j e 

1. Određuje se prodaja u stečajnom postupku nekretnina u vlasništvu stečajnog dužnika SEGRAS-PLUS d. o. o. u stečaju, Zagreb, Svetojakobska 2, OIB 67286329581, uz odgovarajuću primjenu pravila o ovrsi na nekretninama i to: 

- nekretnina upisana u Općinskom građanskom sud u Zagrebu, zemljišnoknjižni odjel Dugo Selo, u z.k.ul. 447, k.o. Leprovica, kat. čest. 1617, KUĆA BR. 39, POMOĆNA DVORIŠNA ZGRADA, DVORIŠTE I ORANICA U DOL. GREDI, površine 3853 m2
Na navedenim nekretninama upisana su razlučna prava u korist razlučnih vjerovnika:
1. Raiffeisenbank Austria d.d. Zagreb,Petrinjska 59
2. GREX d.o.o. Zagreb, Jankomir 25,OIB 65529774050,
3. REPUBLIKA HRVATSKA, Ministarstvo financija, Porezna uprava, Područni ured  Zagreb, Ispostava Dugo Selo,
4. LIEBHERR-EXPORT AG, Švicarska, Nussbaumen, General- Guisanstrasse 14
5. S.G. LEASING d.o.o., Zagreb,Vukovarska 284
6. OTP LEASING d.d. Zagreb, Av. Dubrovnik 16/V

1. UTVRĐENA VRIJEDNOST nekretnine iz točke I.1. ovog Zaključka ukupno iznosi 420.463,40 kn.

POČETNA CIJENA nekretnina iz točke I.1. ovog Zaključka na 6. ročištu za javnu dražbu iznosi 168.566,78 kn.

1. NAČIN PRODAJE:
Nekretnine iz točke I. ovog Zaključka prodavat će se u stečajnom postupku javnom dražbom, te se na 6. ročištu ne mogu prodati ispod početne vrijednosti cijene nekretnina navedene u točki II.2. ovog Zaključka. 
	


Ročište za prodaju na 6. javnoj dražbi održat će se pred stečajnim sucem u zgradi Trgovačkog suda u Zagrebu, soba br. 91/II (ulična zgrada), dana  

17. srpnja 2018. u 09,30 sati.

	Ročište će se održati i ako na njemu sudjeluje samo jedan ponuditelj. 

1. Ovaj zaključak o prodaji objavit će se na mrežnoj stranici e-oglasna ploča Trgovačkog suda u Zagrebu.

1. Rok od objave zaključka o prodaji nekretnina na mrežnoj stranici  e-oglasna ploča suda do dana prodaje iznosi 15 dana.

1. UVJETI PRODAJE:
1. Nekretnine iz točke I. ovog Zaključka su vlasništvo stečajnog dužnika.
1. Prodaja se obavlja prema načelu viđeno-kupljeno, što isključuje sve naknadne prigovore kupaca.
1. Na javnoj dražbi kao kupci mogu sudjelovati samo osobe koje najkasnije do 16. srpnja  2018. uplate osiguranje u iznosu od 10%  od početne cijene nekretnina navedenih u točki II.2 ovog zaključka, a opisanih u točki I. ovog Zaključka, na račun sudskog depozita Trgovačkog suda u Zagrebu pri Hrvatskoj poštanskoj banci d.d. Zagreb br. IBAN: HR9223900011300000460, model: HR05 (kod internet bankarstva HR00) pozivom na broj spisa St-165/15 i dokaz o tome dostave u sudski spis prije početka dražbe ili do 16. srpnja 2018. dostave bankarsku garanciju bonitetne banke na prvi poziv za odgovarajući iznos osiguranja, izdanu u korist stečajnog dužnika s rokom važenja najmanje do 3. rujna 2018.
1. Punomoćnici ponuditelja mogu sudjelovati na dražbi samo uz ovjerenu specijalnu punomoć. 
1. Sudionicima dražbe koji ne uspiju u nadmetanju uplaćeno osiguranje, odnosno bankarska garancija će se vratiti u roku tri dana nakon zaključenja javne dražbe. 
1. Kupac je dužan uplatiti razliku između uplaćenog osiguranja i postignute kupoprodajne cijene u roku od 30 (trideset) dana od dana zaključenja javne dražbe.
1. Ako kupac u tom roku ne položi kupovninu, sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položenog osiguranja namirit će troškove nove prodaje i naknaditi razliku između kupovnine postignute na prijašnjoj prodaji i novoj prodaji.
1. Sve poreze i pristojbe u svezi s prodajom nekretnine snosi kupac.
1. Nekretnina će se rješenjem o dosudi dosuditi kupcu koji ponudi najpovoljniju cijenu. 
1. Nekretnina će se dosuditi i kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u navedenom roku iz točke VI/6 ovog Zaključka. 
1. U rješenju o dosudi nekretnine sud će odrediti da se nakon pravomoćnosti tog rješenja i nakon što kupac položi kupovninu, u zemljišnim knjigama upiše u njegovu korist pravo vlasništva na dosuđenoj nekretnini, te da se brišu prava i tereti na nekretnini koji prestaju njezinom prodajom.
1. Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnine kupcu, čime kupac stupa u posjed iste. 
1. Imovina stečajnog dužnika navedena u točki I. ovog zaključka, a koja je predmet prodaje može se razgledati u dogovoru sa stečajnim upraviteljem, a uz prethodni dogovor i nadoknadu troškova na tel. br. 099/8070-782.

Obrazloženje

Rješenjem ovog suda br. St-165/15 od 9. prosinca 2015. otvoren je stečajni postupak nad dužnikom SEGRAS-PLUS d. o. o. u stečaju, Zagreb, Svetojakobska 2, OIB 67286329581.
Stečajnu masu čini nekretnina koja je predmet ove prodaje, a na kojoj su upisana razlučno pravo u korist razlučnih vjerovnika: 1. Raiffeisenbank Austria d.d. Zagreb,Petrinjska 59, 2. GREX d.o.o. Zagreb, Jankomir 25,OIB 65529774050,3. REPUBLIKA HRVATSKA, Ministarstvo financija, Porezna uprava, Područni ured  Zagreb, Ispostava Dugo Selo, 4. LIEBHERR-EXPORT AG, Švicarska, Nussbaumen, General- Guisanstrasse 14, 5. S.G. LEASING d.o.o., Zagreb,Vukovarska 284, 6. OTP LEASING d.d. Zagreb, Av. Dubrovnik 16/V.
Stečajni upravitelj podnio je ovom sudu prijedloga da se nekretnina opisana u točci I. ovog Zaključka prodaju uz odgovarajuću primjenu pravila o ovrsi na nekretninama, sve sukladno članka 164. stavak 1. Stečajnog zakona (Narodne novine br. 44/96, 161/98, 29/99, 129/00, 123/03, 197/03, 187/04, 82/06, 116/10, 125/12, 133/12; dalje SZ), pa je doneseno Rješenje o prodaji predmetnih nekretnina br. St-165/15 od 9. prosinca 2015., a koje je postalo pravomoćno dana 29. prosinca 2015. 
Na temelju odredbe članka 92. Ovršnog zakona (Narodne novine 57/96 do 88/05; dalje: OZ) utvrđena je vrijednost nekretnina koje su predmet prodaje.
O uvjetima i načinu prodaje odlučeno je na temelju odredbe članka 92, 93, 94, 95, 97, 98, 99, 100 i 102 OZ, a u svezi s člankom 164. SZ.

U Zagrebu, 5. lipnja 2018.

								     S U D A C:
							       LUCIJA BUTIGAN,v.r. 

UPUTA O PRAVNOM LIJEKU:
Protiv zaključka nije dopuštena žalba (članak 11. stavak 9. SZ).


Za točnost otpravka-ovlašteni službenik
                Monika Grbac

